52. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 61319 της 30 Μαΐου/8 Ιουν. 1978 (ΦΕΚ Β΄ 523) Περί οργανώσεως προκαταρκτικών τάξεων στην Ειδική Παιδαγωγική Ακαδημία Θεσσαλονίκης. Έχοντας υπόψη την παράγραφο 10 εδάφ. ε΄ του άρθρου 3 του Ν. 695/1977 «περί ρυθμίσεως θεμάτων τινων του διδακτικού και εποπτικού προσωπικού των Μειονοτικών σχολείων και της Ειδικής Παιδαγωγικής Ακαδημίας», αποφασίζουμε: Άρθρο 1. Διάρκεια – Σκοπός προκαταρκτικής τάξεως. 1.Η προκαταρκτική τάξη στην Ειδική Παιδαγωγική Ακαδημία Θεσσαλονίκης είναι διάρκειας ενός (1) Σχολικού έτους. 2.Σκοπός της προκαταρκτικής τάξεως είναι προετοιμασία των εγγραφομένων σ΄ αυτή, για την Α΄ κανονική τάξη της Ειδικής Παιδαγωγικής Ακαδημίας Θεσσαλονίκης. Άρθρο 2. Προσόντα εγγραφής. 1.Στην προκαταρκτική τάξη, γίνονται δεκτοί για φοίτηση, οι απόφοιτοι των Μειονοτικών Ιεροσπουδαστηρίων Δυτικής Θράκης και οι έχοντες ενδεικτικό Ε΄ τάξεως Ελληνικού εξατάξιου Γυμνασίου η Β΄ τάξεως Ελληνικού Λυκείου. 2.Οι υποψήφιοι επιλέγονται με βάση την ικανότητά τους, να παρακολουθήσουν επιτυχώς προγράμματα εντατικών μαθημάτων της τάξεως αυτής για ένα (1) σχολικό έτος. Άρθρο 3. Διδακτέα μαθήματα. Στην προκαταρκτική τάξη διδάσκονται τα εξής μαθήματα: Ελληνικά, Ιστορία, Ψυχολογία, Πρακτική Αριθμητική και Γεωμετρία, Μουσική, Τεχνικά, Γυμναστική, Τουρκικά Γεωγραφία της Ελλάδος. Δια της υπ΄ αριθ. 89639/1978 (ΦΕΚ Β΄ 723) αποφ. Προσετέθη και το μάθημα των Φυσικών Επιστημών. Άρθρο 4. Οι σπουδαστές υποχρεούνται να παρακολουθούν τη διδασκαλία των μαθημάτων, τις φροντιστηριακές ασκήσεις, να εξετάζονται προφορικά και γραπτά κατά την διάρκεια της φοιτήσεως και να διαγωνίζονται στο τέλος του διδακτικού έτους, στην ύλη που διδάχθηκαν, βαθμολογούμενοι ανάλογα με την προφορική και γραπτή τους επιδοση. Άρθρο 5. Χορήγηση βεβαιώσεως. Στους κανονικώς περατώσαντες τις σπουδές τους χορηγείται από τη Σχολή, βεβαίωση για την επίδοση και διαγωγή τους, που χρησιμοποιείται ως δικαιολογητικό εισόδου, στην Α΄ κανονική τάξη κατά τα εκάστοτε προβλεπόμενα από τον σχετικό κανονισμό. Άρθρο 6. Μητρώο σπουδαστών. Η Ειδική Παιδαγωγική Ακαδημία Θεσσαλονίκης τηρεί ξεχωριστό μητρώο για τους σπουδαστές της προκαταρκτικής τάξεως με όλα τα ατομικά στοιχεία, την επίδοση και την διαγωγή. Άρθρο 7. 1.Σπουδαστές που αδιαφορούν για την φοίτηση και επίδοση δύνανται να αποκλείονται από την παραπέρα συνέχιση των σπουδών με απόφαση του Συλλόγου των Καθηγητών. 2.Αποκλεισμός από την συνέχιση των σπουδών μπορεί να γίνει και για ανάρμοστη συμπεριφορά του σπουδαστή προς την σχολή και τους συναδέλφους του και προς το κοινωνικό σύνολο. 